Document ID: 32005D0630

ROZHODNUTIE KOMISIE
z 26. augusta 2005,
ktorým sa ustanovuje formulár na postúpenie žiadostí o poskytovanie právnej pomoci podľa smernice Rady 2003/8/ES
(2005/630/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2003/8/ES z 27. januára 2003 o zlepšení prístupu k spravodlivosti pri cezhraničných sporoch ustanovením minimálnych spoločných pravidiel týkajúcich sa právnej pomoci pri takýchto sporoch (1), a najmä na jej článok 16 ods. 1,
po konzultácii s výborom zriadeným podľa článku 17 smernice 2003/8/ES,
keďže:
(1)
Rozhodnutím Komisie 2004/844/ES (2) sa ustanovuje štandardný formulár pre žiadosti o poskytovanie právnej pomoci podľa smernice 2003/8/ES.
(2)
Podľa smernice 2003/8/ES by Komisia takisto mala ustanoviť štandardný formulár na uľahčenie postúpenia žiadostí o poskytovanie právnej pomoci medzi justičnými orgánmi členských štátov.
(3)
V súlade s článkami 1 a 2 protokolu o postavení Dánska, ktorý tvorí prílohu k Zmluve o Európskej únii a Zmluve o založení Európskeho spoločenstva, sa Dánsko nezúčastnilo na prijatí smernice 2003/8/ES, a preto ňou nie je viazané ani nepodlieha jej uplatňovaniu,
ROZHODLA TAKTO:
Jediný článok
Týmto sa prijíma štandardný formulár na postúpenie žiadostí o poskytovanie právnej pomoci, stanovený v prílohe k tomuto rozhodnutiu.
V Bruseli 26. augusta 2005

Labels: 12
11
15
5